Жеки Чан

Жеки Чан (, Чең Луң; , Чен Гаңшең («Гоңконгдо туулган Чен»)); кээде Чан Коңсаң жана Фан Шилуң деп айтылат. 7-апрель 1954 жылы Гонконг шаарында туулган) — гонконг жана америка актёру, каскадёр, кинорежиссёр, продюсер, сценарист, трюктарды жана мушташуу оюдарын коюуучу, ырчы, БУУнун өз эркинче элчиси. Тасмаларда актер акробатикалык күрөш ыкмалары, күлкүлүү кыймыл-аракети, жана ар түрдүү куралдарды мушташта колдоно билгени жана өзү аткарган каскадерлук трюктары менен белгилүү. Ал кунг-фу жана хапкидо менен машыккан. Актер 1960-жылдардан тарта тасмаларда катышып, жүз элүүдөн ашуун тасмада тартылган. 

Актер “Гонконг жылдыздар аллеясынын” жана "Голливуд атак-даңк аллеясынын" жылдызы болгон. Анын аты ар кандай ырларда, карикатураларда, мультфильмдерде жана видео оюндарда колдонулуп келет. Жеки Чан кесипкөй ырчы жана кытай тилинин кантон жана мандарин диалектилеринде ырдай алат, көптөгөн ыр альбомдорун жарыкка чыгарган. Роль жараткан тасмалардын көбүндө тематикалык ырларды ырдаган. Ал ошондой эле кайрымдуулук иштери аркылуу дагы белгилүү. 2015-жылы Forbes журналынын эсептөөсү боюнча Жеки Чандын кирешеси $350 миллионго (АКШ доллары) бааланган.

Британ империясынын орденинин кавалери.

 Өмүр баяны 
Жеки кытайдын кедей үй-бүлөсүндө туулган. Анын ата-энеси Чарльз Чан (1914—2008) жана Лили Чан (1916—2002) граждандык согуш учурунда Гонконго качышып, ал эми 1960 жылы Австралияга көчүп барышкан. Көчкөнгө чейин алар Гонконгдо Франциянын элчилигинде үй жыйноочу жана короо кароочу болуп иштешкен. 

Алгач, ал «Nah-Hwa Primary School» деп аталган баштапкы мектепте окуп, бирок, 6 жашында Гонконгдо пекин операсынын мектебине берилет. Сценалык даярдыктан тышкары, бул мектеп кичинекей Чанга денесин мыкты башкарууну үйрөтөт. Чан мындан тышкары кунг-фу деп аталган уруш искусствосу менен да алектенген. Актёрдун бул балалык чагын "Боёлгон беттер" (1988) аттуу тасма чагылдырган. 

Жеки 8-10 жашында эле "Түбөлүк сүйүү", "Чоң жана кичине Вонг Тин Бар", "Цинь Сянлянь тарыхы" аттуу кинотасмалардын эпизоддорунда роль жарата баштайт. Кийинчерээк, трюктарга аралаша баштаган, тагыраак айтканда "Жин муштуму" (Кулак ярости) жана "Дракондун чыгышы" аттуу Брюс Линин катышуусундагы тасмаларда трюк жараткан көпчүлүктүн ичинде болгон. 

1976-жылы Жеки Канберрага ата-энесинин колуна келет. Ал жерден бир азга «Dickson College» де окуп, куруучу болуп да иштеп калат. 

 Карьерасы 
Тасмадагы карьерасын каскадёр катары баштаган. Кээ бир учурда аны эпизоддорго жана кичинекей роль жаратууга чакырып турушкан. Кунг-фу, акробатиканы ишеничтүү билип , жакшы пластика жана сценалык өнөрдү мыкты билген Чан 1970 жылдардын аягында чоңураак ролдорду жаратып, кийинчерээк өзү тасма тарта байштайт. Ал комедия менен уруш искусствосун, кадимки көчө согушун аралаштырып, көңүл ачуучу тасмаларды жасап, акырындан жаңы киножанр түптөп баштаган. 

Жеки Чанды таанымал кылган алгачкы «Змея в тени орла» аттуу тасма болгон. Тасманын режиссёру Юань Хэпин Жеки Чанга трюктарды өзү ойлоп таап, тасмага коюууга уруксат берет. Бул тасма уруш искусствосу колдонулган комедия жанрында жаралат. Ушул эле жылы Чан «Кызуу чебер» тасмасына тартылат. Ушул тасма Жекинин таанымалдуулугун арттырып, ийгиликтүү карьеранын башталышына түрткү болгон. Тасмада Чан — Вон Фэй Хун деп аталган ичкич, кыйратпаган, өзүнө анча окшошпогон адамдын ролун жаратат. Бул жагынан тасма новатордук болуп чыга келген. Ошондой эле Чан менен карган актёр Юэн Сю Тьендин (Саймон Юэн деген ат менен да белгилүү) комедиялык дуэти да ийгиликтүү болот. 

1980 жылдары ал, башкы каарманды Саммо Хунг аттуу актёр ойногон «Бактылуу жылдыздар» тасмасында экинчи пландагы роль жаратып, мындан тышкары бир топ тасмаларда ойнойт. 

1983 жылы “«А» Проектиси” (Project «A») тасмасында тартылып жүргөн кезинде официалдуу түрдө өзүнүн каскадёрлук тайпасын түзөт. Кийинки калган тасмаларында “Жеки Чандын каскадёрлук тайпасынын” жардамы менен иштешет. 

Чан 1980 жылдары “Чоң уруш” ("Большая драка"), "Замбирек маңызы" жарышы"(“Гонки „Пушечное ядро“”), "Коргоочу" (“Покровитель”) аттуу тасмалары менен америка киноиндустриясына чыгууга бир нече аракет кылат. 

1990 жылдары Чанга 2 жолу терс каармандын ролун сунушташкан. Бирок, экөөндө тең Чан, терс каарман ойноочулардын стереотибине кирип калуудан коркуп, андан баш тарткан. Биринчисин Голливуд жылдызы Сильвестр Сталлоне Саймон Феникс деп аталган каракчынын ролун сунуштаса (аны Уэсли Снайпс ойногон), ал эми экинчисинде "Өлтүрүүчү курал 4" (“Смертельное оружие 4”) тасмасында да каракчынын ролун сунушташкан (бул ролду Джет Ли ойногон). 

1994 жылы MTV телеканалы Жеки Чанга кинематографиядагы жалпы жетишкендиги үчүн сыйлык тапшырган. 

Жеки Чанга чыныгы ийгилик 1995 жылы «Бронкстогу талаш» («Разборка в Бронксе») тасмасынан кийин келген. Ал киреше табуу жагынан Чоу Юнь-Фат жана Мишель Ё атту актёрлордон кем калган эмес. Көрүүчүлөргө Чандын башка иштери да жаккан. Мисалы, «Биринчи сокку», «Громобой », «Шанхай түш маалы» («Шанхайский полдень»). «Жеки Чандын окуялары» мультсериалы да ийгилик жагынан артта калган эмес. Ар бир бул сериал бүткөн соң Жеки күйөрмандардын суроолоруна жооп берип турган. 

2011 жылдын сентябрь айында Жеки Чандын жүзүнчү тасмасы — «1911» жарыкка чыгат.

2012 жылдын июль айында San Diego Comic-Con International фестивалында Жеки Чан «Неудержимые 3» тасмасына тартылууга кызыктар экенин билдирди.

Чан ийгиликтүү поп-аткаруучу катары да белгилүү; 1984 жылдан тартып 100дөн ашык ыр жазып 20 альбом чыгарган. Ал кытай, жапон, англис тилдеринде ырдайт. Ошондой эле өзүнүн тасмаларынын башкы ырларын дагы өзү ырдайт, бирок ал тасмалар Европа жана АКШга чыгаарда башка ырларга алмашылат. 

Чан өзүнүн кайрымдуулук иши менен да кеңири белгилүү жана ар-түрдүү долбоорлорго катышып турат. “Жаныбарларга ырайымсыз мамиле кылууга каршы”, 2004 жылы Инди океанында цунамиден, Кытайдагы суу ташкынында жабыр тарткандарга жардам ж. б. акцияларда өз каалоосу мнен элчи катары иш алып барган. 2006 жылдын июнь айында өзүнүн байлыгынын жарымын кайрымдуулук максатта жумшоорун билдирген. 2003 жылы катышуучулары жер жүзүндөгү тынчтык үчүн чыгышкан «United Buddy Bears» аттуу көргөзмөнүн Гонгконгго келишин чакырган. Бул көргөзмөнүн ачылышында Чан ЮНИСЕФ жана башка эки балдар уюмуна 4,14 млн гонконг долларын барабар болгон чек тапшырган.
220px|thumb|Гонконгдогу жылдыздар аллеясында Жеки Чандын жылдызчасы
220px|thumb|Голливуддагы жылдыздар аллеясында Жеки Чандын жылдызчасы
Гонкогдо “Жылдыздар авенюсунда” (“Авеню Звёзд”), Голливудда “Жылдыздар аллеясында”, ошондой эле Москвада Эски Арбатта Чандын жылдызчалары бар. 

Чан жөнүндө жазылган китептер аз эмес. Акыркысы Василий Москаленконун «Хроники Джеки Чана» аттуу фантастикалык китеп. Жазуучу бул китепти жазууга Жекинин өзүнөн уруксат алган.

 Чыгармачылык стили 

 Тасмалардагы образы 
Чан, Брюс Ли жана ага окшогондордун образын туурабай, тескерисинче аларга карама-каршы образ жаратканын ырастайт. Брюс Ли кайраттуу, чыдамкай баатырдын образын жаратса, ал эми Жеки тескерисинче, жөнөкөй, жалкоорок, үй-бүлө, достору, сүйгөн кызы менен начарыраак мамиледе болгон, бирок боорукер, кубаттуу адамдын образдарын жараткан. Акырында бирок, Жекинин образдары кыйынчылыктарга карабастан жеңишке жетип турат.

2000 жылдары Чан жанр, сюжет, тасмадагы баатырлар жагынан кеңири байкоо жүргүзөт. Интервьюлордун биринде, тасмада ойной ала турган аскер эмес, согуша ала турган актёр экенин далилдегиси келгенин билдирген. 

 Трюктары 

Чан трюктардын көпчүлүгүн өзү кылаарын, ошондой эле, кээде башка актёрлордун трюктарын дагы жасап бергенин айтат. Бирок трюктарды 100 пайыз аткарат деп айтуу туура эмес, анткени “Смокинг” («The Tuxedo») тасмасында, Жекинин ордуна 7 дублёр тартылган.
200px|thumb|left
Трюктарды аткаруу убагында көптөгөн жараатарды алган. Ушу себептен Жеки дүйнө боюнча бардык кепилдик берүүчү компаниялардын кара тизмесине кирет. 

(Көбүнчө тасмаларынын акырында анын окшошпой калган трюктары, кээде жараат алган көрүнүштөрү көрсөтүлөт). Эң кайгылуу натыйжа 1986 жылы “Кудайдын жабдыктары” (“Доспехи бога“) тасмасында, бактан кулагандыктан мээсинен оор жараат алып, өмүрүнөн айрылып кала жаздаганда болгон. Азыркы учурда абдан оор трюктарды жасоодон качат.

Көп убакыттын бери Чан бир канча жолу жанбашынын чыгып кетишин, колу-буттарынын манжаларынын сынышын, бет сөөгүнүн, мурдунун, моюн сөөгүнүн, кабырга жана далыларынын сынышын башынан өткөргөн.

 Ысымдары 
Жеки деген ат менен белгилүү болгонго чейин көптөгөн ысымдарды колдонгон. 5,5 кг болуп төрөлгөндүктөн апасы Пао Пао (“замбиректин маңызы” (“пушечное ядро”) деген ат берген. Кийин опералык мектепте Чанды мугалиминин урматына Юэнь Ло деп аташкан.

1976 жылга чейин Чен Юэн Лун (Yuen-Lung Chan) деген ысым менен белгилүү болот. Андан кийин Австралияда куруучу болуп иштеп жүргөн убакта досторунан Жеки деген атка конгон. Аны ошондой эле Син Лун (Sing Lung; «кичинекей ажыдаар») деп да аташчу.

Yuan Lung Chan, Lung Chen, Long Cheng, Wellson Chin, Baseball Bat (коркунучтуу, учуу менен байланышкан трюктарды өзү аткаргандыгы үчүн) деген ысымдар менен да тасмага тартылган.

 Жеке жашоосу 
Тайвань актрисасы Линь Фэнцзяого үйлөнгөн. Өмүр баянында үйлөнгөн жылы 1983 деп келет, бирок көптөгөн булактар 1 декабрь 1982 жылды айтышат. 1982 жылдын 3 декабрында Чан Цзоминг (Джейси Чан) аттуу баласы төрөлгөн.

Ошондой эле Жекинин Элейн У Цили аттуу никесиз аялынан Этта У Чжолинь (Нг Чхёклам, 1999 жылдын 19 ноябрында төрөлгөн) аттуу кызы бар. Бирок Жеки аны официалдуу түрдө кызы катары тааныбайт.

Жеки буддист болуп саналат.

2009 жылы Чан Камбожда университетинин ардактуу доктору наамын алган.

 Гонорарлары 
 1995 жылы — “Бронкстогу талаш” (Разборка в Бронксе) — $4 млн
 2000 жылы — “Шанхай түш маалы” (Шанхайский полдень) — $5 млн
 2001 жылы — Ызы чуу маалы 2 — $15 млн + чогултуудан %
 2007 жылы — Ызы чуу маалы 3 — $15 млн
 2008 жылы — “Тыюуу салынган падышалык” (Запретное царство) — $5,89 млн + чогултуудан %
 2010 жылы — “Каратэ-бала” (Каратэ-пацан) — $7,9 млн

 Тасмаграфиясы 
 
1962 жылдан тартып Жеки Чан 100 ашык тасмаларда тартылган .
thumb|200px|Жеки Чан Канн тасма фестивалында (2008 жыл).

 Жыл Тасманын аталышы Роль 1962 Чоң жана кичине Вонг Тин Бар бала 1963 Чексиз сүйүү Бала 1964 Цинь Сянляньдын тарыхы Бала 1966 Жети кичинекей арстан Бала 1966 Жети кичинекей арстан 2 Бала 1966 Жүр, менин менен ич Бала 1970 Темирден болгон кыз Бала 1971 Дзендин тийиши Экинчи даражадагы роль 1971 Ырайымсыз кылычтын мизи Ханзааданын жоокери 1971 Квантунгдан кичинекей жолборс Биринчи роль 1972 Кунг-Фу аялы Студент 1972 Ачуунун муштуму уруш искусство мектебинин окуучусу 1972 Кандуу манжалар Бандит 1973 Гонконгдогу талаш 1973 Ажыдаардын чыгышы Түрмөдө отурган адам 1973 Сүйүүнүн чеги Ксяо Лиу 1973 Ойготулган кубаттуулук 1973 Жаза муштуму Si To / Shi Tzer 1973 Шаолиньдеги кыз Жапон бандити 1973 Жаш жолборс Жеки 1973 Чыгыш Геркулеси бандит 1974 Муштумга муштум сакчы 1974 Алтын лотос Pear Seller Brother Yun 1974 Жолборстордун айылы Бандит 1974 Чыгышка каршы Супермен Экинчи даражадагы роль 1975 Үй-бүлөдө баардыгы Хсяо Танг/айдоочу 1975 Брюс Ли жана мен (камео) 1975 Сюрприздердин аягы жок Секретарь Чан 1975 Гималайчы Tseng's men 1975 Жаш ажыдаарлар каскадёр, трюктарды коюуучу 1976 Жаңы ачуулуу муштум Lung 1976 Өлүм бийи каскадёр 1976 Өлүмдүн колу Тан Фенг 1976 Мистер Бу Каскадёр 1976 Метеорлор-өлтүргүчтөр Ва Ву Бин / жолборс 1976 Шаолиндин акыркы сыноосу Унчукпаган адам 1977 Боксчу жана чебер жардамчы роль 1977 Интрига менен өлтүрүү Као Ли 1978 Бүркүттүн көлөкөсүндөгү жылаан Чиен Фу 1978 Турна жана жылан Хсу Ю Фонг 1978 Мыкты жан-сакчылар Лорд Тинг Чанг 1978 Кызуу чебер Хуан Фэйхун 1978 Дүховное Кунг-Фу Юлань 1978 Кара куру бар экөө (камео) 1979 Жүрөктүү гиена Шинг Лунг 1979 Ажыдаардын муштуму Танг Хауюэн 1979 Манжалары сынган чебер Jackie Chan 1980 Жаш чебер Ажыдаар / Мастер Лун 1980 Кунг-Фудан кичине Чанг чебер 1980 Чоң уруш Джерри Кван 1981 "Замбиректин огу" жарышы Жеки Чан, "Субарунун" айдоочусу 1980 Фантастикалык тамшырмасы бар отряд Сэмми 1982 Лорд ажыдаар Ажыдаар Хоу 1983 Жүрөктүү гиена 2 Шинг Лунг 1983 Беш ийгиликтүү жылдыз CID 07 1983 "А" проектиси Ма Юилун ажыдаар сержанты 1984 Пом Пом мотоцикл айдаган полиция кызматкери 1984 "Замбиректин огу" жарышы 2 Жеки Чан, "Мицубиси" механиги 1984 Дөңгөлөгү бар тамактануу жайы Томас 1985 Менин ийгиликтүү жылдыздарым Булчуңдуу киши 1985 Жактоочу Билли Вонг полиция кызматкери 1985 Менин ийгиликтүү жылдыздарым 2 Булчуңдуу киши 1985 Ниндзя чагылганын согушу aka To Catch a Ninja
aka Ninja Fury 1985 Ажыдаардын жүрөгү Тед Фанг, полиция офицери 1985 Полициялык окуя Кевин Чан Гакхёй (Чэнь Цзяцзюй) 1986 Тентек балдар Түрмөдөгү бала 1987 Кудайдын жабдыктары Джеки Кондор 1987 "А" проектиси 2 Ажыдаар Ма Юилун 1988 Ажыдаарлар түбөлүк Жеки Лан 1988 Полициялык окуя 2 Кевин Чан Гакхёй (Чэнь Цзяцзюй) 1989 Кереметтер Charlie Cheng Wah Kuo 1990 От аралы Lung /Steve Tong 1991 "Кудайдын жабдыктары 2" Кондор операциясы Джеки Кондор 1992 Тибеттик бала аэропорттогу жүргүнчү 1992 Эгиз ажыдаарлар Джон Ма / Бумер 1992 Полициялык окуя 3: Суперполиция Кевин Чан Гакхёй (Чэнь Цзяцзюй) 1993 Шаардык мергенчи Рио Саэба "Шаардык мергенчи" 1993 Криминалдуу окуя Эдди Чан инспектору 1993 Суперполицейский 2/ "S" проектиси Кевин Чан Гакхёй (Чэнь Цзяцзюй) 1994 Кызуу чебер 2 Хуан Фэйхун 1995 Биринчи сокку 1995 Бронкстогу талаш Кьонг 1995 Громобой Chan Foh To
Alfred Tung 1996 Полициялык окуя:4 Биринчи сокку Кевин Чан Гакхёй (Чэнь Цзяцзюй) 1997 Мистер Крутой Жеки 1997 Күй, Голливуд, күй (камео) 1998 Мен киммин? Мен киммин 1998 Кымгуут убак Инспектор Ли 1998 Мулан Ли Шанг капитаны 1999 Мыкты Си Эн Чан 1999 Комедиянын падышасы (камео) 1999 Келечектин полициясы fisherman 2000 Шанхай түш маалы Чон Вонг 2001 Кокус тынчы Бак Йен 2001 Кымгуут убак 2 инспектор Ли 2002 Смокинг Джимми Тонг 2003 Шанхай баатырлары Чон Вонг 2003 Медальон Эдди Янг 2004 "Феникс" операциясы Mr. Chan (камео) 2004 Жер жүзүн 80 күндө Паспарту / Лау Шинь 2004 Хуаду хроникасы Lord of Armour
(камео) / aka The Huadu Chronicles: Blade of the Rose 2004 Жаңы полициялык окуя Кевин Чан Гакхёй (Чэнь Цзяцзюй) 2005 Миф Meнг И генералы 2006 Роб-Би-Гуд 2007 Кымгуут убак 3 Башкы инспекор Ли 2008 Тыюуу салынган падышалык Даос Лу Янь/Ху 2008 "Кунг-Фу панда" мультфильми Чебер Маймыл 2009 Синдзюктагы жаңжал Steelhead 2009 Жекини издөөдө aka Jackie Chan Kung Fu Master 2009 Кытайдын негизделиши (камео) 2010 Кошуна шпион Боб Хоу 2010 Чоң солдат Чоң солдат) 2010 Каратэ-бала Мистер Хан 2010 Силкбой тууралуу уламыш Кси Ронкун 2011 Шаолинь Ву Дао 2011 1911 Huang Xing 2011 Кунг-Фу панда 2 Чебер Маймыл 2012 Кудайдын жарактары 3: Кытай зодиагы Джеки Кондор «Азиялык куш»

 Терс каармандарды ойноо
Жеки Чан терс каарманды ойногон бир канча тасмалар бар:
 Брюс Ли менен “Жин муштуму” ("Кулак ярости”) тасмасында Судзуки карате чеберинин алмаштыруучусу (1972);
 Брюс Ли менен “Ажыдаардын чыгышы ” тасмасынын эпизодунда терс каармандын ролу (1973);
 “Гонкогдогу чатак”(“Разборка в Гонконге”) тасмасында банданын жетекчисинин ролу (экинчи орундагы роль) (1973);
 “Сюрприздин аягы жок” (“Сюрпризам нет конца”) тасмасында өлтүргүч аялдын (1975);
 “Метеорлор-өлтүргүчтөр” (“Метеоры-убийцы”) тасмасында башкы терс каармандын ролу (1976).
Кийинчерээк батыш студияларынын сунушуна карабай, терс каармандарды ойногон эмес.
 Коркуусу
Кээ бир интервьюлорунда, Чан гидрофобиядан азап чегээрин айткан. Эл аралык каскадёрлор сыйлыгын ээси, кунг-фу чебери, жана жөн эле мыкты актёр, жакында, суудан коркоорун моюнга алды.

 Тасма учурунан көз ирмемдер 

 thumb|center|250px| "Ажыдаардын чыгышы" (1973) thumb|center|250px|"Кызуу чебер 2" (1994) thumb|250px|center|"Кымгуут убак 1" (1998) thumb|250px|center| "Бронкстогу талаш" (1995) thumb|250px|center| "Дөңгөлөгү бар тамактануу жайы" (1984) thumb|250px|center| "Кокус тынчы" (2001) thumb|250px|center| "Кудайдын жабдыктары" (1987) thumb|200px|center|"Кызуу чебер 1" (1978) thumb|250px|center|"Кымгуут убак 1" (1998) thumb|200px|center| "Мен киммин?" (1998) thumb|200px|center| "Коргоочу" (1985) thumb|200px|center| "Полициялык окуя 1" (1985) thumb|200px|center| "Шанхай баатырлары" (2003) thumb|250px|center|"Кызуу чебер 1" (1978) thumb|200px|center| "А" проектиси (1983) thumb|200px|center| "Алдамчылар" thumb|250px|center| "Мыкты" (1999) thumb|250px|center| "Биринчи сокку" (1995)

 Колдонулган адабияттар 
 Jackie Chan, Jeff Yang. I Am Jackie Chan: My Life in Action. — Pan, 1999.
 Renee Witterstaetter. Dying for Action. — Grand Central Publishing, 1997.
 Curtis F. Wong, John R. Little. Inside Kung-Fu. — McGraw-Hill, 1998.
 Darren F., Long B. Hong Kong Babylon. An Insider Guide to the Hollywood of the East. — L., 1997.
 О. Ключарева. Джеки Чан. — Р-н/Д.: Феникс, 2004.

 Интернеттеги шилтемелер
Жеки Чандын өмүр таржымалы
Жеки Чан
Жеки Чандын Орусиядагы официалдуу эмес сайты

Категория:Кино жылдыздары
Категория:Инсандар
Категория:Кытайлар
Категория:Актёрлор
Категория:Инсандар:Кытай
Категория:Инсандар:АКШ
Категория:Продюсерлер арип боюнча
Категория:Режиссёрлор
Категория:Каскадёрлор арип боюнча
Категория:Сценаристтер